Odense Adresse-Contoirs Efterretninger, 1839-02-15
Fra Løgstør forsikkres nu i Aalborg Avis, at Totalsummen af den ved Stormfloden lidte Skade i Løgstør beløber sig til 33,466 Rbd. Efterat have givet en førgelig Beskrivelse af Ulykken, slutter Meddeleren med den bemærkning: "at da Ulykken er kommen paa saa mange forskjellige Steder, skjøndt Løgstør sikkert har liidt meest og meest føleligt, da det ikke vare egentlige Forarmede Ulykken her rammede, men dristige og bedre Familier som erhvervede deres Udkomme og bare størstedelen af Byrder og Communeafgifter, men nu for en stor Deel er aldeles ruinerede, er det vistnok mindre rigtigt, naar de colligeres til enkelte Byer, Steder eller Personer; hvilke f. Ex. er Tilfældet i Randers, hvor der colligeres til Nykjøbing alene, uagtet denne Byes Tab, efter paalidelige Øienvidners Forsikkring, ikke kan komme i Sammenligning med Løgstørs, Noget der ogsaa er en Selvfølge, da Vand standen, selv om Man antager den at have været ligesaa høi der som her, ikke kunde anrette samme Skade, eftersom Vinden der har fra, her paa Byen. Jndsamlingen burde vistnok skee til de Skadelidte i Almindelighed og det Jndkomne fordeles i Forhold til Tabet paa ethvert Sted." (Det er i Sandhed glædeligt at see, med hvilket Beredvillighed Nationen kommer de Ulykkelige til Hjelp; saaledes har i Aalborg, efter Jndbydelse af Justitsraad Hansen, Provst Hertel, Pastor Fogh og Major Søderberg, endeel Dilettanter eenstemmigt besluttet, at give en stor Concert til Fordeel for de Vandlidte. J Nykirke har Pastor Møller efter holdt Prædiken opfordret Menigheden til at give milde Bidrag og han indsamlede over 50 Rbd. Kjøbenhavnspostens Redacteur havde den 11 d. indsamlet 2003 Rbd. 56 s., samt tre Ducater.)J Aalborg Stiftstidende beklages meget, at en af Stadens høitagtede Medborgere fjernes fra den vanlige Kreds, Hr. Pastor Fogh er nemlig blevet beskikket til Sognepræst for Nykjøbing Menighed paa Falster. Hr. Pastor Fogh - hedder det i den nævnte Avis - (Svigersøn af afdøde Prof. Abraham Kall) betraadte sin Embedsbane som Adjunct ved den herværende Cathedralskole, blev derpaa beskikket til Sognepræst for Soelberg og Sundby Menigheder paa Morsø, hvorfra han forflyttedes her til Byen. Hr. Fogh har i den Række af Aar, han har virket i sit Kald hos os, erhvervet sig sine Medborgeres fulde Agtelse, ikke blot i sin særegne geistlige Stilling, men tillige ved den blide, humane og retsindige Charakteer og den mangesidige videnskabelige Dannelse, der dobbelt lader og beklage hans Bortgang herfra til en anden Virkekreds, Som tidligere Redacteur af Aalborg Stiftstidende i adskillige Aar har Hr. Pastoren, ogsaa i denne videnskabelige Retning, givet Publikum Prøver paa sin Dygtighed." Bombebøssen eier, efter det offentligt aflagte Regnskab, 45,600 Rbd. Stiftelsens Jndtægter bestaae i de Herrer Flagmænds og Seofficerers Bidrag og hvad der ellers indlægges i Bombebøssen. For Aaret 18338 udgjorde begge Dele 487 Rbd. Stiftelsens øvrige Jndtægter bestaae i Renterne af Capitalerne, i Huusleie, og endelig har den en Jndtægt af Salget af Contrabøger til Handelskibe, hvis Overskud dog ikke oplyses ved Regnskabet. Stiftelsens samtlige Udgifter ere omtrent 1700 Rbd., og 45 gamle Sømænd nyde der fri Bolig, Varme og Lys, og om Vinteren have Lemmerne i de sidste Aar faaet Middagsmad hver anden Dag.